VI. 
beth, f. Simonsen. Begge Forældrene var højtbegavede Menne¬ 
sker, hvis specielle Anlæg og Interesser paa en mærkelig Maade 
skulde genfindes hos, ja saa at sige strides om Overtaget hos Søn¬ 
nen. Faderen var den videnskabelige Forsker, Lægen med det ansete 
Navn, der senere knyttedes til det af ham med saa stor Dygtighed 
ledede Hospital, og samtidig Zoologen, hvis om uhyre Flid vidnende 
anatomiske Arbejder, navnlig over de opisthobranche Snegle, skaf¬ 
fede ham Ry langt ud over Landets Grænser; dertil en Mand med 
Interesser og stor Viden paa Litteraturens og Kunstens Omraader. 
Moderen, hvis Forældre begge var ansatte ved det kongelige Theater, 
og som var Søster til Kammersanger N. J. Si m onsen, var der¬ 
imod stærkt musikinteresseret og elskede at samle om sig andre 
Musikdyrkere til Koncertaftener i Hjemmet; iøvrigt var hun en 
rolig og forstandig Dame og en udmærket Husmoder. I dette Hjem, 
hvor det aandelige Liv yderligere højnedes gennem de mange frem¬ 
ragende Personligheder, der her mødtes som Gæster, henlevede 
Sønnen, der var eneste Barn, sin Ungdom, fri for enhver økono¬ 
misk Bekymring. Kun 17 Aar gammel tog han Artium fra Metro- 
politanskolen og begyndte derefter at studere Medicin. Den Inter¬ 
esse for Zoologien, som allerede i Drengeaarene tydeligt var kom¬ 
men til Syne — han havde saaledes, under Vejledning af Faderens 
Ven, O. A. L. Mørch, samlet ivrigt paa Konkylier—, gjorde sig 
imidlertid stærkere og stærkere gældende, og da de økonomiske 
Forhold ikke, som i sin Tid for Faderen, var nogen Hindring, 
opnaaede han let dennes Billigelse og rundhaandede Understøttelse 
til at følge sin Lyst. Fra sin Studietid mindedes han senere med 
Glæde saavel Jap. Steenstrup’s interessante, men meget ume- 
thodiske Foredrag som Joh. Reinhardt’s grundige og særdeles 
velformede Forelæsninger over Hvirveldyrene; om nogen stærkere 
Paavirkning fra disses Side er der dog ikke Tale; tidligt gik han 
sine egne Veje, idet han under Sommerophold, saaledes ved Helle¬ 
bæk og ved Strib, gav sig af med selvstændige Studier over Havets 
mikroskopiske Organismer. Efter i 1882 at have taget Magister¬ 
konferensen rejste han til Udlandet og tilbragte de følgende Aar, 
dels i Wurzburg hos Faderens Ven, Professor C. Se m per, dels 
paa den zoologiske Station i Villefranche sur mer. Førstnævnte 
Sted udførte han blandt andet den Undersøgelse over Hesteiglens 
Forvandling, som, efter hans Hjemkomst, 1885 skaffede ham Dok- 
